Ove Gude

Ove Gude (1853–1910) var en norsk diplomat fra unionstiden; han representerte Sverige-Norge, og etter unionsopplysningen var han Norges sendemann til De forente stater.

 Liv og virke 
 Bakgrunn 
Ove Gude var sønn av Betsy Anker (1830–1912; av Anker) og maleren Hans Gude av Gude, og bror av maleren Nils Gude. De fulgte faren, så Ove gikk på skole i Dusseldorf 1859–62, i Wales 1862–64, Karlsruhe i 1865 før han 1865–70 tok examen artium ved Nissens skole i Kristiania.

Han ble cand.jur. ved universitetet i Kristiania i 1876.

 Diplomat 
Han trådte i 1877 etter inn på den diplomatiske løpebanen. I 1894 avanserte han til legasjonssekretær ved Berlin og i 1891 til legasjonssekretær i London. Så reiste han 1897–98 som ambassadør med særskilt oppdrag til Japan og Kina, for å ordne Norges og Sveriges representasjon i disse statene. Forslaget han avga i den anledning ble lagt frem av regjeringen og godkjent av Sveriges riksdag.

I 1897 ble han ambassadør i Madrid og i 1902 i København, men gikk av ved unionsoppløsningen.

I 1908 etterfulgte han nyss avdøde Hjalmar Christian Hauge (1862–1907) som minister ved legasjonen i Washington. Han døde i 1910 på et opphold ved feriestedet White Sulphur Springs i Vest-Virginia.

 Familie 
Han var gift med Louise (Lilly) Egeberg (1856–1900) av Egeberg (slekt fra Sjælland). De var foreldre til Hans Carsten Anker Gude (1880-1886), Ove Egeberg Gude (1885-1966), kunstneren Ingeborg Gude (1890–1963) og Sigrid (Simba) Gude (1891-1988). Så giftet han seg 1904 i København med enkefru Elna de Stiernholm (1870–1954).Elnas dødsår er fra gravstedet hennes i Roma.

 Utmerkelser 
Gude var innehaver av en rekke ordener og utmerkelser.Den Kongelige norske Sankt Olavs orden 1847-1947,  utgitt av ordenskanselliet ved O. Delphin Amundsen, Oslo: Grøndahl & Søns Forlag, 1947, s. 68. Han ble i 1892 utnevnt til ridder av 1. klasse av St. Olavs Orden og i 1906 forfremmet til kommandør av 1. klasse «for Embedsfortjeneste». Han var også innehaver av Kroningsmedaljen 1906. Gude ble hedret med storkors av Dannebrogordenen, storkors av Isabella den katolskes orden (Spania), storkors av Vår kjære Frue av Vila Viçosas orden (Portugal), 1. klasse av Den hellige skatts orden (Japan), 2. klasse 2. grad av Den dobbelte drageorden (Kina), kommandør av første klasse av Nordstjerneordenen (Sverige), kommandør av Albrechtsordenen (Sachsen), ridder av 1. klasse av Zähringerløvens orden (Baden), 3. klasse av Den røde ørns orden (Preussen), 3. klasse av Den prøyssiske kroneorden, ridder av Karl IIIs orden (Spania) og Alfonso XIIIs medalje i gull (Spania).

 Referanser 

Kategori:Norske ambassadører
Kategori:Svenske ambassadører
Kategori:Ambassadører til Spania
Kategori:Ambassadører til Danmark
Kategori:Norges ambassadører til USA
Kategori:Alumni fra Universitetet i Oslo
Kategori:Kommandører med stjerne av St. Olavs Orden
Kategori:Storkors av Dannebrogordenen‎
Kategori:Nordstjerneordenen
Kategori:Nordmenn født i Tyskland
Kategori:Personer begravet på Vår Frelsers gravlund
Kategori:Personer fra Düsseldorf